เมื่อวานตรงกับวันไข่ตกพอดีค่ะ แล้วมีอะไรกับแฟน ถ้ากินยาคุมฉุกเฉินจะมีโอกาสป้องกันได้ไหมค่ะ
สวัสดีค่ะ ถ้าได้รับประทานยาคุมฉุกเฉินภายใน 72 ชั่วโมง สามารถลดโอกาสการตั้งครรภ์ได้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 80-90% เมื่อรับประทานภายใน 72 ชั่วโมงหลังมีเพศสัมพันธ์และแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก